قال أيمن عبد الموجود مساعد وزيرة التضامن الاجتماعي لمؤسسات العمل الأهلي، إن الوزارة على علم بما نشره أمين الصندوق السابق لمؤسسة «معانا لإنقاذ إنسان»، حول شبهات فساد وتحايل داخل المؤسسة لجمع التبرعات بإيصالات مزورة.
#000002
وأكد عبد الموجود، في بيان أمس الأحد، أنه سبق تشكيل لجنة مراجعة فنية ومالية وقانونية من كوادر الوزارة، بالتنسيق مع الجهات الرقابية والأمنية، لفحص المؤسسة ولتقصي الوضع المالي لها ولأعضاء مجلس الأمناء، خاصة أن ما تم الإبلاغ عنه يمس حسابات شخصية لبعض الأفراد، مما يقع خارج نطاق سلطات واختصاصات الوزارة.
#000003
جاء بيان الوزارة، بعد جدل واسع أثاره منشور لحاتم زهران أمين الصندوق السابق لمؤسسة «معانا لإنقاذ إنسان»، أمس الأول، حول شبهات فساد وسرقة داخل المؤسسة، وصلت إلى حد اختلاس أموال المتبرعين بإيصالات مزورة، مطالبًا الجهات المعنية بالتحقيق في هذه الوقائع.
#000005
وكتب زهران، عبر حسابه على فيسبوك: «أنا أمين صندوق مؤسسة (معانا لإنقاذ إنسان)، لكل الناس اللي ممكن تكون متعرفنيش شخصيًا، وكلامي اللي هقوله هو شهادتي اللي هتحاسب عليها أمام ربنا سبحانه وتعالى، وأمام أي جهة تحب تحقق وتنقذ ما يمكن إنقاذه».
#000006
وتابع أمين الصندوق السابق: «الحكاية بدأت مع تكريم المؤسسة من دولة الإمارات العربية بجائزة مالية ضخمة، لم يدخل منها ولا جنيه واحد للمؤسسة، واللي كان بالنسبة ليا صدمة كبيرة، لأن طبيعي أن الجائزة تحصل عليها عشان تطور مشروعك الخيري مش تحطها في جيبك».
#000007
واستكمل: «في بداية عام ٢٠٢٢ بدأت اكتشاف إيصالات غريبة مع المتبرعين، لأن بعض المتبرعين بيبعتوا الإيصالات للكول سنتر، ومن هنا جاءت بنت بإيصال حاولت أدخله على السيستم لم يدخل، وتم الكشف على رقم الإيصال وجدته مسجل منذ فترة باسم متبرع آخر، وده معناه أن في أرقام مكررة. دي كانت أول صدمة، ومن هنا عرفت بوجود إيصالات مزورة مع بعض الموظفين بالمؤسسة، بيجمعوا بيها التبرعات بدون علمي كأمين صندوق ومسؤول عن التبرعات بالمؤسسة. قمت بالبحث عن قيمة هذه الإيصالات والتبرعات، وتأكدت أنها لم تدخل حسابات المؤسسة بأي شكل من الأشكال، مع العلم أنني أنا المسؤول الوحيد عن الماليات، وبالتالي لو دخلت حسابات الجمعية كان هيكون من خلال إدارتي وبعلمي».
#000008
من جانبه، أكد محمود وحيد رئيس مجلس إدارة المؤسسة – وأحد من اتهم زهران، أن ما تم نشره كيدي ولا أساس لها من الصحة.
#000011
وتابع: «طيب إيه السبب لكل الحقد والكره ده؟؟؟. البداية لما أخد مني مبلغ مالي علشان يشتري سيارة جديدة، والطبيعي لضمان حقي أخدت عليه شيكات، وكان في البداية السداد منتظم لفترة، وبعدها بدأ يرفض السداد كل شهر بحجة مختلفة، وألتمس له الأعذار. ومن جهة أخرى زوجته بتعمل معنا في الدار بدأت في الفترة الأخيرة تمتنع عن نزول العمل، وتأخذ مرتبها كامل».
#000013
«بعد معرفته بما تم عمل بلاغات كيدية بكل الأوراق المزيفة اللي معاه في وزارة التضامن الاجتماعي والأموال العامة والأمن الوطني، وكمان محضر في الرقابة الإدارية، وتم تشكيل لجنة على أعلى مستوى لمدة ٣ شهور داخل الدار، وفحص كل الملفات الخاصة بالمؤسسة، وكل الإيصالات، وحتى حساباتي الشخصية، والنتيجة كانت لصالحنا من كل الجهات.. ولم تجد زوجته طريق للباطل آخر سوى تشويه سمعة المؤسسة، فظلت ترسل رسائل على الوتساب للمتبرعين تشكك فيه في ذمة المؤسسة، فتم عمل محضر آخر بهذه الواقعة».
#000015
وتابع رئيس مجلس إدارة المؤسسة: «وبعد كل ما استقر داخلنا من يقين على حقد وبلطجة المدعي تم فصل حاتم زهران من أمانة الصندوق لعدم أمانته، وتم فصل زوجته. وبعد تأكده أن لا سبيل لأفعاله على أرض الواقع لجأ إلى السوشيال ميديا للتشويه، ووصل بيه الأمر أنهم عملوا صور مفبركة ليا في محاولة فاشلة منه لأخذ ما لا يستحقه.
#000016
وأنهي وحيد حديثه: «إحنا كل سنة قبل رمضان بيتعمل حملة هجومية علينا وتشهير، وده لضرب التبرعات وإسقاط المؤسسة، والمجموعة دي مش شاغلها الناس تترمي في الشارع. لكن بنرد على الناس دي بالطريقة القانونية، وبناخد عليهم أحكام، وأولهم حاتم اللي منزل البوست واخدين عليه ٣ أحكام مرفقة في البوست. اللي معاه الحق يتجه إلى القضاء مش بوست على الفيس بوك. للأسف في بعض الكيانات مش عايزانا نكمل علشان أحرجنا موقفها بشغلنا، والدار مفتوحة للكل اللي حابب يشرفنا ويشوف بنفسه يتفضل الليل قبل النهار، شغلنا كله فى العلن. إحنا كيان على أرض الواقع مش مجرد صفحة على الفيس، والباب مفتوح للجميع شرفونا وشوفوا بنفسكم. وأنا مش هتخلى عن حلمي، ولا عن كيان (معانا) لحد ما أموت، إلا في حالة واحده فقط، لو أنتم طلبتوا مني ده؟؟ أنا طول عمري بقوى ومكمل بيكم أنتم سندي وظهري. اللهم إني أبرأ إليك من كل باطل مستتر أصيب بجهالة، وأسألك الثبات على الحق وإن كان مختلط، وأسألك البصيرة في الاختيار».
#000017
تاجزالرقابة علي العمل الأهليفساد بعض مؤسسات العمل الأهليمؤسسات العمل الاهليمعانا لإنقاذ إنسانوزارة التضامن الاجتماعي
#000018